ET Euroopa Liidu Teataja L 57/15

KOMISJONI MÄÄRUS (EÜ) nr 360/2005,

2. märts 2005,

millega kuulutatakse välja ühenduses bioetanoolina kasutamiseks ettenähtud veinialkoholi avalik müük

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, (1) eriti selle artiklit 33,

ning arvestades järgmist:

(1) Komisjoni 25. juuli 2000. aasta määruses (EÜ) nr 1623/2000 (milles sätestatakse veinituru ühist korraldust käsitleva määruse (EÜ) nr 1493/1999 üksikasjalikud rakenduseeskirjad turumehhanismide osas) (2) sätestatakse muu hulgas määruse (EÜ) nr 1493/1999 artiklite 27, 28 ja 30 kohaselt destilleerimisel saadud ja sekkumisametite valduses oleva alkoholi müügi üksikasjalikud eeskirjad.

(2) Tuleks korraldada määruse (EÜ) nr 1623/2000 artiklitega 92 ja 93 kooskõlas olev veinialkoholi avalik müük selle kasutamiseks ühenduse kütusesektoris, et vähendada ühenduse veinialkoholi varusid ning teataval määral kindlustada tarnetega määruse (EÜ) nr 1623/2000 artikli 92 kohaselt heakskiidetud ettevõtteid. Liikmesriikides ladustatud ühenduse päritolu veinialkoholi varud on destilleeritud vastavalt nõukogu 16. märtsi 1987. aasta määruse (EMÜ) nr 822/87 (veinituru ühise korralduse kohta) (3) artiklitele 35, 36 ja 39 ning määruse (EÜ) nr 1493/1999 artiklitele 27, 28 ja 30.

(3) Vastavalt nõukogu 15. detsembri 1998. aasta määrusele (EÜ) nr 2799/98, millega kehtestatakse põllumajanduse eurol põhinev rahanduskord, (4) tuleb alates 1. jaanuarist 1999. aastal väljendada müügihind ja tagatised ning teha maksed eurodes.

(4) Arvestades pettuseohtu alkoholi asendamise teel, tuleks tugevdada kontrolli alkoholi lõppsihtkohas, lubades sekkumisametitel paluda rahvusvaheliste kontrolliasutuste abi ning kontrollida müüdavat alkoholi tuumamagnetresonantsanalüüside abil.

(5) Käesoleva määrusega ettenähtud meetmed on kooskõlas veinituru korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

1. Seitse partiid 100 % list alkoholi, vastavalt 40 000 hektoliitrit, 40 000 hektoliitrit, 40 000 hektoliitrit, 40 000 hektoliitrit, 55 000 hektoliitrit, 25 000 hektoliitrit ja 30 000 hektoliitrit (viited 42/2005 EÜ, 43/2005 EÜ, 44/2005 EÜ, 45/2005 EÜ, 46/2005 EÜ, 47/2005 EÜ ja 48/2005 EÜ), pannakse avalikku müüki kasutamiseks ühenduse kütusesektoris.

2. Asjaomane alkohol on saadud destilleerimisel vastavalt määruse (EMÜ) nr 822/87 artiklile 35 ja määruse (EÜ) nr 1493/1999 artiklitele 27, 28 ja 30 ning on Prantsusmaa, Hispaania, Itaalia ja Portugali sekkumisametite valduses.

3. Partiisid moodustavate vaatide asukoht ja viited, igas vaadis sisalduv alkoholikogus, alkoholisisaldus ja alkoholi omadused on sätestatud käesoleva määruse lisas.

4. Lepingud partiide kohta sõlmitakse määruse (EÜ) nr 1623/2000 artikli 92 kohaselt heakskiidetud ettevõtetega.

Artikkel 2

Kogu kõnealuse avaliku müügiga seotud teave saadetakse järgmisele komisjoni talitusele:

Commission of the European Communities Directorate-General for Agriculture and Rural Development, Unit D-2 Rue de la Loi/Wetstraat 200 B-1049 Brussels Faks: (32-2) 298 55 28 E-post: agri-d2@cec.eu.int

Artikkel 3

Avalik müük toimub vastavalt määruse (EÜ) nr 1623/2000 artiklitele 92, 93, 94, 95, 96, 98, 100 ja 101 ning vastavalt määruse (EÜ) nr 2799/98 artiklile 2.

Artikkel 4

Avaliku müügi teel müüdava alkoholi hind on 23,5 eurot 100 %lise alkoholi hektoliitri kohta.

Artikkel 5

Alkohol tuleb ära viia 6 kuu jooksul pärast alkoholi müümist käsitlevast komisjoni otsusest teatamise kuupäeva.

Artikkel 6

Täitmistagatis on 30 eurot 100 %lise alkoholi hektoliitri kohta. Kui ei ole esitatud tagatist, esitavad ettevõtjad, kellega on sõlmitud partiide kohta lepingud, enne alkoholi väljaviimist ja hiljemalt väljaviimiskorralduse väljastamise päeval asjaomasele sekkumisametile täitmistagatise selle kohta, et kõnealust alkoholi kasutatakse kütusesektoris bioetanoolina.

Artikkel 7

30 päeva jooksul pärast avaliku müügi teadaande avaldamist võivad määruse (EÜ) nr 1623/2000 artikli 92 kohaselt heakskiidetud ettevõtted saada asjaomaselt sekkumisametilt müügiks pakutava alkoholi proove, makstes nende eest kümme eurot liitri kohta. Pärast seda kuupäeva saab proove vastavalt määruse (EÜ) nr 1623/2000 artikli 98 lõigetele 2 ja 3. Heakskiidetud ettevõtetele antavad proovid ei ületa viit liitrit vaadi kohta.

Artikkel 8

Nende liikmesriikide sekkumisametid, kus müügiks pakutavat alkoholi ladustatakse, kontrollivad alkoholi liiki selle eesmärgipärase kasutamise ajal. Selleks võivad nad:

a) kohaldada määruse (EÜ) nr 1623/2000 artikli 102 sätteid mutatis mutandis,

b) kontrollida proove tuumamagnetresonantsanalüüsi abil, et teha kindlaks alkoholi laad eesmärgipärase kasutamise ajal.

Sellega seotud kulutused kannavad ettevõtjad, kellele alkohol on müüdud.

Artikkel 9

Käesolev määrus jõustub selle Euroopa Liidu Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. märts 2005 Komisjoni nimel komisjoni liige Mariann FISCHER BOEL

(1) EÜT L 179, 14.7.1999, lk 1. Määrust on viimati muudetud määrusega (EÜ) nr 1795/2003 (ELT L 262, 14.10.2003, lk 13).

(2) EÜT L 194, 31.7.2000, lk 45. Määrust on viimati muudetud määrusega (EÜ) nr 1774/2004 (ELT L 316, 15.10.2004, lk 61).

(3) EÜT L 84, 27.3.1987, lk 1. Määrust on viimati muudetud määrusega (EÜ) nr 1677/1999 (EÜT L 199, 30.7.1999, lk 8).

(4) EÜT L 349, 24.12.1998, lk 1.